![C:\Users\zsherold\Desktop\EU flag-Erasmus+_vect_POS [RGB].jpg]()

# Pályázati felhívás

## Az Erasmus+ programban külföldi résztanulmányokra és szakmai gyakorlatra pályázó hallgatók szociális alapú kiegészítő pénzügyi támogatására

## 2020/2021-es tanév

Az Eszterházy Károly Egyetem és a Tempus Közalapítvány pályázati lehetőséget hirdetnek szociális alapú kiegészítő pénzügyi támogatásra azon felsőoktatásban tanuló hallgatók számára, akik a 2020/2021-es tanévben Erasmus+ programországba történő tanulmányi célú vagy szakmai gyakorlati mobilitási ösztöndíjat kívánnak elnyerni.

A szociális alapú támogatás célja egyenlőbb esélyt nyújtani a felsőoktatási mobilitás területén is a kiutazók számára az Erasmus+ programban.

A támogatási igény benyújtása az alábbi szempontok figyelembevételével történik:

1. **Elsődleges szempontok** (ezen belül a felsorolás nem fontossági sorrendet jelöl):
* a felsőoktatási intézménybe való jelentkezés során hátrányos vagy halmozottan hátrányos helyzetű hallgatóként, vagy esélyegyenlőség okán járó többletpontokat kapott
* Bursa Hungarica Tanulmányi Ösztöndíjban részesül(t)
* Rendszeres vagy rendkívüli szociális ösztöndíjban részesül(t)
* HÖOK Mentorprogram kedvezményezett hallgatója (volt)
* „Út a felsőoktatásba” – „Út a diplomához” pályázat kedvezményezett hallgatója (volt)
* Roma szakkollégium tagja (volt)
* Felsőfokú tanulmányai megkezdésekor szociális alapon iskolakezdő alaptámogatásban részesült
* A pályázó szociális helyzetében bekövetkezett hirtelen változás.

Ez utóbbi szempontot kifejezetten a járványügyi veszélyhelyzet időszakával, eseményeivel összefüggő váratlan gazdasági, társadalmi, szociális változás indokolhatja a pályázó hallgató életében. A változást kérjük indokolni, alátámasztani, a jogosultságot bemutatni a pályázók részéről. Ilyen lehet például:

* váratlanul beálló keresőképtelenség
* váratlan haláleset;
* egyéb olyan változás, aminek kapcsán még nem volt lehetséges az elérhető szociális támogatások érvényesítése.
1. **Másodlagos szempont**:
* A hallgató a 105/2015. (IV.23.) Kormányrendelet által meghatározott kedvezményezett települések egyikének állandó lakosa

A települések részletes listája megtalálható az igénybejelentő űrlapon.

## Kik pályázhatnak?

**Az Erasmus+ program 2020/2021. tanévére tanulmányi célú, vagy szakmai gyakorlati mobilitási pályázatot benyújtó hallgatók.**

## A támogatás összege

**Tanulmányi célú mobilitás** esetén **havi 200 euró**, **szakmai gyakorlati mobilitás** esetén **havi 100 euró** az elnyert Erasmus+ alapösztöndíjon felül.

## A pályázás módja

1. **Hiánytalanul kitöltött igénybejelentő űrlap benyújtása**

Az igénylőlapot kizárólag számítógéppel kitöltve, magyar nyelven, csakis a megadott űrlapon lehet benyújtani:

* **1 nyomtatott**, eredeti (kék színű tintával) aláírt példányban a küldő intézmény koordinátorához, valamint
* **1 kitöltött (nem szkennelt) elektronikus változatot** a studentmobility@uni-eszterhazy.hu e-mail címre is el kell küldeni.

Az elsődleges szempontok szerinti jogosultságot az igénybejelentő lapon kell igazolni, a pályázó szociális helyzetében bekövetkezett hirtelen változással kapcsolatos dokumentáció kivételével külön igazolást nem szükséges benyújtani.

Az elsődleges szempontok közül a *pályázó szociális helyzetében bekövetkezett hirtelen változás* esetén a következő igazolások bemutatása fogadható el:

* + - keresőképtelenség igazolása
		- álláskeresési igazolás
		- halotti anyakönyvi kivonat
		- tartós táppénz esetén: orvosi igazolás
		- egyéb nyilatkozat a pályázó részéről

Az igénybejelentő lap Igazolás részét kell kitöltetni és aláíratni, pecsételtetni az illetékes szervezet hivatalos képviselőjével.

***A járványügyi helyzetre való tekintettel elfogadható, ha az űrlapot, az alátámasztó dokumentumot a pályázó csak elektronikus formában nyújtja be. A járványhelyzet elmúltával az eredeti, aláírt űrlap benyújtása is szükséges.***

Amennyiben a felsorolt lehetőségek közül többre is jogosult (volt), ezt kérjük bejelölni az űrlapon, de elegendő csak az egyikről kérni igazolást.

1. **Amennyiben a hallgató a másodlagos szempontok szerint meghatározott kedvezményezett települések egyikének állandó lakosa, az igénybejelentő űrlap mellékleteként az állandó lakcímet igazoló lakcímkártya másolatát is be kell nyújtani.**

## Pályázati határidő

A 2020/2021. tanévi (őszi és tavaszi félév is) kiutazásokra vonatkozó igénylőlap benyújtásának határideje:

**2020. június 19.**

*(Az őszi pótpályázatra vonatkozóan az Erasmus+ szociális kiegészítő pályázat határideje* ***2020. október 26.****,
erre csak a 2020/2021. tanév tavaszi féléve során kiutazó hallgatók pályázhatnak.)*

## Pályázatok bírálata, döntéshozatal

Az igénybejelentés formai bírálatát – konzultálva a Tempus Közalapítvánnyal – a küldő felsőoktatási intézmény végzi, a pályázat eredményéről a Tempus Közalapítvány Kuratóriuma hoz döntést. A rendelkezésre álló költségvetési keret túligénylése esetén az elsődleges szempontok élveznek prioritást, valamint kiíró fenntartja magának a jogot az igénylés elutasítására.

További felvilágosítást az NKK koordinátortól E-mail: studentmobility@uni-eszterhazy.hu; Tel: +36 36 523-441 vagy a Tempus Közalapítványtól (1/237-1300, ka103@tpf.hu) kaphat.

Mellékletek:

* igénylőlap